Visa europe │PRIOPĆENJE ZA MEDIJE

Visa Europe otkriva viziju budućnosti nosivih uređaja za plaćanje u suradnji s Central Saint Martins

* **Visa Europe udružio je snage s renomiranom institucijom za umjetnost i dizajn, Central Saint Martins, potaknuvši studente i diplomante studija dizajna da dočaraju kako bi nosivi uređaji za plaćanje mogli izgledati i funkcionirati do 2020.godine**

**London, 24. rujna, 2015. -** Digitalno upravljanje sitnišem, raspoređivanje plaćanja jednostavnim pokretima ruke i integracija mode, društvenih mreža i plaćanja u broš.

To su tri koncepta dizajna nosivih uređaja za plaćanje koji su proizašli iz zajedničkog projekta Visa Europe, vodećeg pružatelja plaćanja u Europi i renomirane institucije za umjetnost i dizajn, Central Saint Martins.

Visa je pozvala pet mladih dizajnera iz škole dizajna Central Saint Martins, među kojima su bili studenti ili diplomanti magistarskog studija industrijskog dizajna – da istraže granice plaćanja**,** zamišljajući oblike i funkcionalnost beskontaktnih uređaja za plaćanje koji bi mogli postati dio stvarnosti do 2020.godine. Dizajn je morao ići u smjeru plaćanja, istovremeno ispitujući granice normi nosivih predmeta na koje je industrija danas fokusirana.

Projekt je kulminirao prezentacijom tri zajednički kreirana dizajnerska koncepta na konferenciji Visa Europe Technology Partner Forum u Londonu i najnoviji je primjer kako suradnje u inovacijama potiču brz tempo promjena u oblicima plaćanja.

Govoreći o projektu, Nick Mackie, menadžer beskontaktnog plaćanja u Visa Europe, rekao je: “Mi u Visa Europe predviđamo da će beskontaktno plaćanje postati standardni dio nosivih uređaja do 2020. Zapravo, ne postoji razlog zašto funkcija plaćanja na nosivim uređajima ne bi postala sveprisutna kao što je funkcija alarma na digitalnom satu.

“Stručnost Visa Europe u razvijanju inovativnih tehnologija plaćanja, kombinirana s kapacitetom koju Central Saint Martins posjeduje u području dizajna usmjerenog na ljude, idealan je sklop vještina i znanja za istraživanje mogućnosti nosivih uređaja, koja razvija inspirativne koncepte koje će ljudi zaista htjeti isprobati.”

„Beskontaktno plaćanje ubrzano se razvija od kartica do drugih uređaja kako plaćanja postaju digitalizirana, a Europljani se nalaze u vrhu prihvaćanja ovih novih tehnologija. Vidimo ogroman potencijal u svijetu plaćanja nosivim uređajima, kojem raste popularnost – posebno u tehnološki osviještenom tržištu milenijske generacije. Nosivi uređaji imaju sve što je izvrsno u vezi beskontaktnog plaćanja – brzinu, jednostavnost i praktičnost – što ih čini još boljim. Sama srž nosivih uređaja je u fizičkoj povezanosti s korisnikom u bilo koje vrijeme, što po prirodi eliminira komplikacije i poboljšava sigurnost.“

Nick Rhodes, direktor programa za keramičke proizvode i industrijski dizajn u Central Saint Martinsu, rekao je: “ Ova uzbudljiva suradnja s Visa Europe otkrila je ne samo veliki potencijal za nosive uređaje za beskontaktno plaćanje, već i ogromne prilike za tehnologiju iza plaćanja, koja se skrivaju u svakodnevnim interakcijama zbog kojih često gubimo svijest o njima.“

“Prema tome, naš primarni zadatak bio je identificirati kreativne prilike da zadovoljimo potrebe i želje ljudi kroz tehnologiju te ih artikuliramo kroz ovaj neodoljivi dizajn koji će biti izvor koristi i užitka. Naša suradnja s Visa Europe dala je našim studentima i diplomantima izuzetnu priliku za suradnju s vodećom organizacijom u platnoj industriji, pružajući zauzvrat svježi novi pogled na budućnost nosivih uređaja za plaćanje.”

Projekt je uslijedio nakon vijesti da će Visa sve POS terminale u Europi osposobiti za beskontaktno plaćanje do kraja 2019.godine, s obzirom da Europljani sve više očekuju korištenje novih tehnologija plaćanja.

S rastućom digitalizacijom plaćanja, Visa nastavlja štititi korisnike od prevara, bez obzira na način plaćanja. Sigurna beskontaktna plaćanja su dodatno pojačana inovacijama kao što je usluga Visa tokenizacije, koja omogućuje sigurna plaćanja putem bilo kojeg digitalnog uređaja.

KRAJ

**Dodatne informacije**

**O konceptima dizajna**

Molimo imajte u vidu da predstavljeni koncepti dizajna postoje kako bi inspirirali ideje i razgovor o budućnosti nosivih uređaja za plaćanje, ali nisu predviđeni za komercijalnu upotrebu.

**‘Small change’**

Small Change je predviđen kao prijelaz između gotovine i digitalnog novca te pomaže ljudima da kontroliraju transakcije manjih apoena digitalno. Uređaj nastoji olakšati prijelaza od kovanica pomažući ljudima da prikupljaju sitniš u jedan nosivi uređaj, istovremeno zadržavajući opipljivost na koju smo navikli kroz tisuće godina korištenja gotovine. Ekran pokazuje koliko je sredstava dostupno na računu korisnika te se može prilagoditi za različite upotrebe – na primjer, dizajn prikladan za dječju upotrebu, za mlađe korisnike koji žele sačuvati svoj džeparac.

**Video dizajna možete pogledati ovdje:**

<https://www.youtube.com/watch?v=SuuF0EcI_WU&feature=youtu.be>

**‘Budgeteer’**

Budgeteer je nosivi uređaj za plaćanje smješten na ručnom zglobu koji pomaže korisniku organizirati i kontrolirati svoje troškove na prodajnom mjestu, pokretom.

Trima intuitivnim pokretima i jednostavnim gestama ruke, korisnik može kategorizirati plaćanja u tri kategorije (posao, ja ili kuća), koji će biti označeni različitim bojama na njihovom online bankovnom računu. Estetika uređaja izgrađena je oko vidljivih elektronskih komponenti; ljepota se skriva u mehanizmu uređaja.

**Video dizajna možete pogledati ovdje:**

<https://www.youtube.com/watch?v=It3b3fDjVf4&feature=youtu.be>

**‘Thread’**

Thread je broš usmjeren prema modi koji smanjuje udaljenost između online i stvarnog svijeta kroz proširenu aplikaciju koja se temelji na Bluetooth tehnologiji, pretvarajući anonimne ljubitelje mode u prepoznatljive brend ambasadore. Broš je dizajniran za suradnju s određenim brendovima ili trgovinama, a estetika se može mijenjati na način da to reflektira. Skener vene u prstu osigurava sigurnu kupovinu kroz sofisticirani, ali minijaturni biometrički sustav sigurnosne provjere.

Izvan trgovina, korisnici koji nose broš moći će detektirati jedni druge kroz kameru svog mobitela, vidjeti kupovine jedni drugih i ocjenjivati ih. Više pozitivnih ocjena pretvaraju se u prednosti kao što su popusti ili VIP karte koje će izdavati trgovine korisnicima, gradeći jedinstvenu vezu s brendovima koje vole. Ova inovativna tehnologija interpretacija je tradicionalnih shema lojalnosti kupaca.

**Video dizajna možete pogledati ovdje:**

<https://www.youtube.com/watch?v=c0ollpj2rEU&feature=youtu.be>

**Dizajneri**

Tri dizajna nosivih uređaja za plaćanje razvili su Gareth Ladley (magistar industrijskog dizajna), Marina Mellado (studentica diplomskog studija industrijskog dizajna), Marta Monge (magistrica industrijskog dizajna), Maxime Moreaux (student diplomskog studija industrijskog dizajna) i Bronka de Sage (studentica diplomskog studija industrijskog dizajna)

**Visa Europe**

Visa Europe je kompanija za tehnologije platnih usluga kojom upravljaju banke članice i drugi pružatelji platnih usluga iz 37 zemalja diljem Europe.

Visa Europe kao srce ekosustava plaćanja omogućuje usluge i infrastrukturu za plaćanje elektroničkim putem milijunima korisnika, kompanija i vlada u Europi. Članice Visa Europe odgovorne su za izdavanje kartica, ugovaranje s trgovcima te određivanje naknada za korisnike kartica i prodajna mjesta. Visa Europe, također, obrađuje najviše transakcija u Europi te je odgovorna za obradu više od 16 milijardi transakcija godišnje – s brzinom od 1.622 transakcija u sekundi.

U Europi se koristi više od 500 milijuna Visa kartica, a na svakih 6 eura potrošenih u Europi, 1 euro je potrošen preko Visa kartice. Ukupna potrošnja putem Visa kartica iznosi više od 2 bilijuna eura godišnje, dok potrošnja na prodajnim mjestima iznosi 1,5 bilijuna eura.

Od 2004. godine Visa Europe djeluje neovisno od Visa Inc. Registrirana je u Velikoj Britaniji s ekskluzivnom, neopozivom i stalnom licencom u Europi. Obje kompanije djeluju partnerski kako bi omogućile globalni sustav plaćanja Visa karticama u više od 200 teritorija i zemalja.

Za više informacija, posjetite nas na [www.visaeurope.com](http://www.visaeurope.com) te @VisaEuropeNews

**O Central St Martins**

Central Saint Martins je međunarodno priznata institucija, poznata po kreativnoj energiji svojih studenata, zaposlenika i diplomanata s izuzetnom reputacijom za educiranje početnika, prvostupnika, diplomanata i istraživača u dizajnu, umjetnosti i izvedbi. Višestruko nagrađivani CSM nudi mogućnosti za kreativnu suradnju i pruža izvanrednu društvenu scenu za svoje studente.

2013.godine, Central Saint Martins primio je godišnju nagradu kraljice za industrijski i dizajn proizvoda koji doprinosi snazi kreativne ekonomije, najvišu državnu nagradu u edukaciji.

Među bivšim studentima Central Saint Martinsa nalaze se: Alan Aldridge, David Carter, Hussein Chalayan, Terence Conran, Michael Fassbender, Colin Firth, Antony Gormley, Tom Hardy, Dylan Jones, Isaac Julien, Christopher Kane, Stella McCartney, Alexander McQueen, Bill Moggridge, Raqib Shaw, Yinka Shonibare, Joe Wright.

CSM dio je Sveučilišta za umjetnost u Londonu, internacionalnog centra za inovativno podučavanje i istraživanje u umjetnosti, dizajnu, modi, komunikacijama i izvedbenih umjetnosti. Sveučilište se sastoji od šest studija: Camberwell College of Arts, Central Saint Martins, Chelsea College of Art and Design, London College of Communication, London College of Fashion and Wimbledon College of Art.

[www.arts.ac.uk/csm](http://www.arts.ac.uk/csm)

[www.facebook.com/centralsaintmartins](http://www.facebook.com/centralsaintmartins)

Twitter – @csm\_news

Instagram - @csm\_news

**Kontakt:**

Krešimir Dominić

Abrakadabra integrirane komunikacije

091 363 4741

Kresimir.dominic@abrakadabra.hr